open-index/open-wikipedia-markdown huggingface dataset:
தார்வாடு பேடா

**தார்வாடு பேடா** (ஆங்கிலம்: *Dharwad pedha*; ) என்பது இந்தியாவின் கருநாடக மாநிலத்தின் தனித்துவமான இந்திய இனிப்பு வகையாகும். இது கருநாடகாவின் தார்வாடு நகரத்திலிருந்து இதன் பெயரைப் பெற்றது. இந்த இனிப்பு சுமார் 175 ஆண்டுகள் பழமையான வரலாற்றினை உடையது. தார்வாடு பேடாவுக்கு புவிசார் குறியீடு வழங்கப்பட்டுள்ளது. இதன் புவிசார் குறிச்சொல் எண் 80 ஆகும்.

## வரலாறு
19ஆம் நூற்றாண்டின் முற்பகுதியில் உன்னாவ்வில் கொள்ளைநோய் பரவியதைத் தொடர்ந்து உத்தரப் பிரதேசத்தில் உள்ள உன்னாவோவிலிருந்து தார்வாடுக்கு இடம்பெயர்ந்த தாக்கூர் குடும்பத்தால் தார்வாடு பேடா தயாரிப்பு முதன் முதலில் தார்வாடில் தொடங்கப்பட்டது.  இராம் ரத்தன் சிங் தாக்கூர், முதல் தலைமுறை மிட்டாய் தொழிலாளி ஆவார். இவர் பேடாக்களைத் தயாரித்து உள்நாட்டில் விற்பனை செய்யத் தொடங்கினார்.  தார்வாடு பகுதியினைச் சுற்றியுள்ள கவாலி சமூகத்தால் வளர்க்கப்படும் தார்வாடு எருமைகளின் பாலிலிருந்து தார்வாடு பேடா தயாரிக்கப்படுகிறது. இராம் ரத்தன் சிங் தாக்கூரின் பேரன் பாபு சிங் தாக்கூர் அவர்களின் தொடர் சந்தை கடைகளில் குடும்ப வணிகத்தை வளர்க்க உதவினார். பரம்பரை பரம்பரையாக இருந்து வரும் வணிக ரகசியமாக பேடாவின் செய்முறையை குடும்பத்தினர் நெருக்கமாகப் பாதுகாத்து வருகின்றனர். சில தசாப்தங்களாக இயங்கி வந்த பாபுசிங் தாக்கூரின் ஒற்றை விற்பனை நிலையம் பின்னர் தார்வாடு, ஹூப்ளி, பெங்களூர் பெல்காம் மற்றும் ஆவேரிக்கும் விரிவடைந்தது. இந்தியாவில் பல நகரங்களில் இனிப்புக் கடைகளில் தார்வாடு பேடா விற்பனை செய்யப்படுகின்றன. ஆனால் இவை தாக்கூர் குடும்பம் தயாரிக்கும் பேடாவினைப் போல இருப்பதில்லை.

## தேவையான பொருட்கள்
பால், சர்க்கரை மற்றும் தர்வாடு எருமைப் பால் ஆகியன.

## தயாரிக்கும் முறை
தார்வாடு பேடா பாலினைக் கொண்டு தயாரிக்கப்படுகிறது. சூடான பாலினை தொடர்ந்து கிளறி, கூடுதல் சுவையுடன் மற்றும் சர்க்கரை கலந்து சுண்டக்காய்ச்சித் தயாரிக்கப்படுகிறது.

## மேலும் பார்க்கவும்

* பைதாகி மிளகாய்
* மைசூர் பாக்
* உடுப்பி மட்டு குல்லா

## மேற்கோள்கள்

பகுப்பு:தார்வாடு மாவட்டம்
பகுப்பு:இந்திய இனிப்பு உணவுகள்
பகுப்பு:கர்நாடக சமையல்
பகுப்பு:இந்திய புவிசார் குறியீடுகள்
சாகர் பன்னாட்டுப் பள்ளி

**சாகர் பன்னாட்டுப் பள்ளி***(Sāgar International School)*, தென்னிந்திய மாநிலமான தமிழ்நாட்டின், ஈரோடு மாவட்டத்தின், பெருந்துறையில் உள்ள ஒரு ஆங்கில வழி, இரு பாலின, தனியார் மேல்நிலைப் பள்ளி ஆகும். இந்த பள்ளி நடுவண் இடைநிலைக் கல்வி வாரியம்(சிபிஎஸ்இ)யின் கீழ், இயக்குகிறது(எண்: 1930419). இது பெருந்துறையில் உள்ள சாகர் கல்வி அறக்கட்டளையால் நிர்வகிக்கப்படுகிறது.

இப்பள்ளியில் ஆண், பெண் இருபாலருக்கும் விடுதி வசதிகள் மற்றும் தினசரி போக்குவரத்து வசதிகள் உள்ளன. இந்த பள்ளியில் ஆண்டுதோறும் ஆண்டு மற்றும் விளையாட்டு விழா நடக்கிறது. இப்பள்ளி விளையாட்டு, சிபிஎஸ்இ, ஜேஇஇ, நீட் தேர்வுகளில் சாதனை படைத்துள்ளது. பள்ளி தொடங்கியதிலிருந்து 10 மற்றும் 12 ஆம் வகுப்பு சிபிஎஸ்இ பொதுத்தேர்வுகளில் 100% தேர்ச்சி பெற்றது.

## மேற்கோள்கள்


பகுப்பு:ஈரோடு மாவட்டத்திலுள்ள தனியார் பள்ளிகள்
கோலபாமா சேலை

**கோலபாமா சேலை** (*Gollabhama sari*) அல்லது சித்திபேட்டை கோலபாமா (*Siddipet Gollabhama*) என்பது இந்தியாவின் தெலுங்காணா மாநிலத்தின் சித்திபேட்டையில் தயாரிக்கப்படும் புடவைகள் ஆகும். இந்த பருத்திப் புடவைகள் இவற்றில் பொறிக்கப்பட்ட உருவ வேலைபடுகள் மற்றும் வடிவங்களுக்காகப் பிரபலமானவை.

## புவியிசார் குறியீடு
இந்த புடவை அறிவுசார் சொத்து உரிமைகள் பாதுகாப்பு அல்லது புவியியல் சார்ந்த குறியீடு தகுதியினைப் பெற்றுள்ளது. இதன் குறியீட்டு எண் 188 ஆகும்.

## மேற்கோள்கள்

பகுப்பு:மெதக் மாவட்டம்
பகுப்பு:புடவைகள்
பகுப்பு:இந்திய புவிசார் குறியீடுகள்
லெபிசுமா

***லெபிசுமா*** (*Lepisma*) என்பது சைஜென்டோமா வரிசையில் லெபிசுமாடிடே குடும்பத்தினைச் சார்ந்த பழமையான பூச்சி பேரினமாகும். 

*லெபிசுமா* (*Lepisma*) பேரினத்தின் மிகவும் பரிச்சயமான சிற்றினம் இராமபாணப் பூச்சி (*லெ. சாக்கரினம்*) ஆகும். இது ஈரமான வாழிடங்களை விரும்பும். அனைத்து பகுதிகளிலும் காணப்படும் சிற்றினமாகும். இவை பொதுவாக மனித வாழ்விடங்களில் காணப்படும் கீறல்கள் மற்றும் பிளவுகளுக்கிடையே மறைந்து வாழ்கிறது. குறிப்பிட்ட சூழலில் இவை வீட்டுப் பூச்சிகளாக மாறுகிறது. சைஜென்டோமா பூச்சிகளின் பொதுவான பெயராக வெள்ளிமீன் என உலக முழுவதும் பயன்படுத்தப்பட்டு வருகின்றது. அமெரிக்கா பூச்சியியல் சமூகம் வெள்ளி பூச்சி என்னும் சொல்லை முற்றிலும் *லெபிசுமா சாக்கரினம்* எனும் சிற்றினத்திற்குப் பயன்படுத்த வரையறுக்கின்றது.

## பெயரிடல்
பெரும்பாலான ஆய்வாளர்கள் வரலாற்று ரீதியாக *லெபிசுமாவினை* பெண்பால் என்று கருதுகின்றனர். ஆனால் 2018ஆம் ஆண்டில் விலங்கியல் பெயரிடலுக்கான பன்னாட்டு ஆணையம் *லெபிசுமாவின்* பாலினம் குறித்த நடுநிலையானது என்று முறையான முடிவினை (ICZN கருத்து 2427) வெளியிட்டது. *இதன் மூலம்* நன்கு அறியப்பட்ட சிற்றின பெயர்களின் எழுத்துப்பிழை சரிசெய்யப்பட்டது.

## சிற்றினங்கள்
*லெபிசுமா* பேரினத்தின் கீழ் கீழ்க்கண்ட சிற்றினங்கள் அங்கீகரிக்கப்பட்டுள்ளன.

**லெபிசுமா அல்போமாகுலேடம்*
**லெபிசுமா பேடிகம்*
**லெபிசுமா பாக்டானோவி*
**லெபிசுமா குளோரோசோமா*
**லெபிசுமா தேவதாசி*
**லெபிசுமா எலிகன்சு*
**லெபிசுமா இண்டிகம்*
**லெபிசுமா இண்டர்மீடியம்*
**லெபிசுமா லுகேசி*
**லெபிசுமா புளுசெரி*
**[[இராமபாணப் பூச்சி|லெபிசுமா சக்காரினம்]]* - வெள்ளிமீன்
**லெபிசுமா செசோதோ*
**லெபிசுமா சைமுலேட்ரிக்சு*

## மேற்கோள்கள்

## வெளி இணைப்புகள்
* ஐரோப்பிய விலங்கினங்கள்

பகுப்பு:கணுக்காலிகள்
பகுப்பு:கணுக்காலி பேரினங்கள்
கதர்னி அரிசி

**கதர்னி அரிசி** (*Katarni rice*) என்பது தனித்துவ சுவை, நறுமணம் கொண்ட குறுகிய தானியம் ஆகும். இந்த அரிசி இந்தியாவில் பீகார் மாநிலத்தில் பாகல்பூர் மற்றும் பாங்கா மாவட்டங்களில் பூர்வீகமாக விளைவிக்கப்படுகிறது. யும் கதர்னி அரிசிக்குப் பீகாரில் மட்டுமின்றி நாடு முழுவதும் தேவை உள்ளது.

தனிச்சிறப்பு கொண்ட கதர்னி அரிசி அழிவின் அச்சுறுத்தலை தற்பொழுது எதிர்கொண்டுள்ளது. 1991-92 முதல், கதர்னி நெல் சாகுபடி பரப்பில் குறிப்பிடத்தக்க வீழ்ச்சி ஏற்பட்டுள்ளது. நீர்ப்பாசனச் செலவு அதிகரிப்பு, மற்ற நெல் வகைகளின் அதிக உற்பத்தி, சந்தையில் கலப்பட வகை அறிமுகம் காரணமாக உள்ளூர் மற்றும் உலக சந்தையில் இதன் தேவை குறைந்து வருகிறது. இது சமீபத்தில் பீகாரின் பாகல்பூர், பாங்கா மற்றும் முங்கர் மாவட்டங்களின் கீழ் உள்ள சில பகுதியில் புவியியல் சார் குறியீட்டினை இதன் தனித்துவமான பண்புகள் காரணமாகப் பெற்றுள்ளது.

கதர்னி அரிசி பண்புகள்: பயிர் காலம் (நாட்கள்): 160; மகசூல் (t/ha): 1-1.5; தாவர உயரம் (செ.மீ): 130-175; தானிய அளவு: சிறியது; தானிய வாசனை: வலுவானது.

## மேற்கோள்கள்

பகுப்பு:நெல் வகைகள்
பகுப்பு:இந்திய புவிசார் குறியீடுகள்
சத்யா 2

**சத்யா 2** என்பது 25 அக்டோபர் 2021 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இந்த தொடர் சத்யா என்ற தொடரின் தொடர்சியாக உருவாக்கப்பட்டுள்ளது.

இந்த தொடர் ராஜம்மாள் படைப்புகள் தயாரிப்பில், ஏ.ஆர். கார்த்திக் என்பவர் இயக்கத்தில் ஆயிஷா மற்றும் விஷ்ணு ஆகியோர் முதன்மைக் கதாபாத்திரத்தில் நடித்துள்ளனர். ஒரே உருவ ஒன்றமையில் உள்ள சத்யா, நித்தியா  ஆகியோரையும் சத்யாவின் முன்னாள் கணவன் பிரபுவை சுற்றி கதை நகர்கிறது. இந்த தொடரின் இறுதி அத்தியாயம் 9 அக்டோபர் 2022 அன்று ஒளிபரப்பப்பாகி, 303 அத்தியாயங்களுடன் நிறைவு பெற்றது.

## கதைச் சுருக்கம்
கருக்கலைப்புக்கு காரணமான சத்யாவை வீட்டில் இருந்து பிரபு துரத்துகிறார், ஆனால் உண்மை என்னவென்றால், பிரபு தனது காரில் சத்யாவை கொடூரமாக தாக்கியதே கருக்கலைப்புக்கு காரணமானது. ஆனால் இதை பிரபு அறியாவிட்டாலும், சத்யா இந்த உண்மையை மறைக்கிறார்.

5 ஆண்டுகளுக்குப் பிறகு பிரபு மும்பையிலிருந்து திரும்பும் பிரபு நித்யா மற்றும் சத்யாவின் உருவ ஒற்றுமையால் குழப்பம் அடைகின்றான். பின்னர் நித்யாவின் அழகில் பிரபு மெய்சிலிர்க்கிறார். அதைத் தொடர்ந்து பிரபு சத்யாவையும் பார்க்க நேர்ந்தது. நித்யாவிற்கும் சத்யாவிற்கும் உள்ள ஒற்றுமையை பிரபு கண்டறிந்தார். பிரபு தனது தவறான எண்ணத்தில் இருவரிடமும் ஆணவமாக நடந்து கொள்கிறார். இந்த கதை சத்யா, நித்யா மற்றும் பிரபுவை சுற்றி அவர்களுக்கு ஏட்படும் மோதல் மற்றும் காதலை சுற்றி உருவாக்கப்பட்டுள்ளது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஓமிக்குரோன் திரிபு

**ஓமிக்குரோன் திரிபு** (*SARS-CoV-2 Omicron variant*) தென்னாப்பிரிக்காவில் கண்டுபிடிக்கப்பட்டுள்ள புதிய வகை கொரோனா வைரசு வேற்றுருவம் ஆகும். இந்த மாறுபாடு முதலில் 2021 ஆம் ஆண்டு  நவம்பர் 24 ஆம் தேதியன்று தென்னாப்பிரிக்காவிலிருந்து உலக சுகாதார அமைப்புக்கு  தெரிவிக்கப்பட்டது.  இப்புதிய வகை கொரோனா வைரசு போட்சுவானா, பெல்சியம், ஆங்காங், இசுரேல், செருமனி, இத்தாலி, இங்கிலாந்து மற்றும் சில ஐரோப்பிய நாடுகளில்  கண்டறியப்பட்டுள்ளது.

ஆல்பா, பீட்டா, டெல்டா என்ற உருமாற்றங்களைத் தொடர்ந்து வைரசின் மரபணு வரிசையில் ‘பி.1.1.529’ எனும் புதிய பிறழ்வு ஏற்பட்டு  ஓமைக்ரான் வேற்றுருவம் தோன்றியுள்ளது என உலக சுகாதார நிறுவனம் 2021 ஆம் ஆண்டு நவம்பர் மாதம் 26 ஆம் தேதியன்று அறிவித்துள்ளது. 
டெல்டா வகை கொரோனா திரிபுடன் ஒப்பிடுகையில் ஓமைக்ரான்  ஒரு நபரிடம் இருந்து இன்னொரு நபருக்கு எளிதில் பரவும் தன்மை கொண்டதா என்பது குறித்து துல்லியமாக முடிவுகள் அறிவிக்கப்படவில்லை. ஆர்டி-பி சி ஆர் பரிசோதனைகள் மூலம் இத்தீநுண்மி பரவல்  தன்மையைக் கண்காணிக்க முடியும்.
## வரலாறு
தென் ஆப்பிரிக்காவில் ஒரு  தனியார் மருத்துவமனையில் பணிபுரியும் மருத்துவர் ஏஞ்சலிக் கோட்சி என்பவர் அங்கு வந்த சில நோயாளிகளிடம் புதிய வகை கொரோனாவிற்கான அறிகுறிகள் தென்பட்டதை முதன்முதலில் கண்டறிந்தார். 

நோய் அறிகுறிகள், டெல்டா வகை நோய் அறிகுறிகளை விட வித்தியாசமாக உள்ளதாக ஏஞ்சலிக் குறிப்பிட்டுள்ளார். மேலும் குறைவான அறிகுறிகள் மட்டுமே கொண்டுள்ள இந்த ஓமைக்ரான் கொரோனா நோய் வாசனை மற்றும் சுவை இழப்பு, ஆக்சிசன் குறைவு போன்ற பெரிய அளவு  பாதிப்புகளை நோயாளிகளுக்கு  ஏற்படுத்தவில்லை என்றும்  இந்த வகை கொரோனா வந்தவர்களுக்கு 1-2 நாட்கள் பசியின்மையும்  தலைவலி மற்றும் உடல் வலி ஆகிய பாதிப்புகள் மட்டுமே அறியப்பட்டது என்றும் அவர் கூறியுள்ளார்.

தென்னாப்பிரிக்காவில் கிடைத்த முக்கிய தரவுகளின் அடிப்படையில், ஓமைக்ரான் வகை கொரோனா மிக வேகமாக பரவுகிறதே தவிர இது டெல்டா வகையை போன்று மோசமானதாக இல்லை என்று வைரசு ஆராய்ச்சியாளர் மார்க் வான் ரான்சுட் கூறுகிறார். ஓமைக்ரான் கொரோனா டெல்டா வகையை விடவும் அதி வேகமாக பரவ கூடியதாக உள்ளது என்று உலக சுகாதார நிறுவனமும் குறிப்பிடுகிறது.

இசுரேலைச் சேர்ந்த கொரோனா வைரசு துறையின் தலைவரும் பேராசிரியருமான திரோர் மெசோராக்கும் இந்த புது வகை கொரோனா வைரசு தொற்று பெரிய அளவிற்கு பாதிப்பு கொண்டதாக இல்லை என்று கூறியுள்ளார்.

## நோய் அறிகுறிகள்
28 நவம்பர் 2021 இல் உலக சுகாதார அமைப்பின் கருத்தின்படி "ஒமிக்ரான் தொடர்புடைய அறிகுறிகள் மற்ற வகைகளில் இருந்து வேறுபட்டவை என்று கூறுவதற்கு தற்போது எந்த தகவலும் இல்லை" என்பதாகும்.

நோய் கட்டுப்பாட்டு மையம் திசம்பர் முதல் தேதியிலிருந்து திசம்பர் 7 வரை ஒரு வாரம் நடத்திய ஆய்வில், "பொதுவாகன அறிகுறிகளாக இருமல், சோர்வு மற்றும் மூச்சு திணறல் அல்லது மூக்கு ஒழுகுதல்" என்று கண்டறியப்பட்டது.

## பாதுகாப்பு
புதிதாக பரவத் தொடங்கியுள்ள ஒமைக்ரான் வகை கொரோனா தொற்றை, மரபணு பகுப்பாய்வு முறையில் கண்டறிய வழக்கமாக 7 நாட்கள் வரை காத்திருக்க வேண்டியுள்ளது. இந்நிலையில் உலக சுகாதார அமைப்பு தக்பாத் என்ற சோதனையை  பரிந்துரைத்துள்ளது. இப்பரிசோதனையை மேற்கொண்டால், 3 மணி நேரத்திலேயே மரபணுவில் ஏதேனும் மாற்றங்கள் ஏற்பட்டுள்ளதா என்பதை கண்டறிய முடியும்.

## மேற்கோள்கள்
 
## வெளி இணைப்புகள்
* Archived at the and Ghostarchive.
* Archived at the and Ghostarchive

பகுப்பு:கொரோனாவைரசு
பகுப்பு:நச்சுயிரியல்
கோவிட்-19

**கொரோனா வைரஸ் நோய் 2019** (*Coronavirus disease 2019*) (சுருக்கமாக **கோவிட்-19** (*COVID-19*) என்பது கடுமையான தீவிர சுவாசத் தொகுதி கொரோனா வைரஸ் 2 (SARS-CoV-2) மூலம் ஏற்படும் ஒரு தொற்றுநோய் ஆகும். முதன் முதலில் இது சீனாவின் ஊகான் பகுதியில் திசம்பர் 2019 இல் கண்டறியப்பட்டது. இந்நோய் உலகளவில் பரவி கோவிட்-19 பெருந்தொற்று என மாறியது.

## உசாத்துணை

## மேலதிக வாசிப்பு

* 
* 
* 

## வெளி இணைப்புகள்

### சுகாதார முகவர்கள்
* Coronavirus disease (COVID-19) FACTS by the உலக சுகாதார அமைப்பு (WHO)
* Coronavirus 2019 (COVID-19) by the US Centers for Disease Control and Prevention (CDC)
* Coronavirus (COVID-19) by the UK National Health Service (NHS)

### வழிகாட்டிகள்
* Coronavirus Resource Center at the Center for Inquiry
* 
* COVID-19 Resource Directory on OpenMD
* COVID-19 Information on FireMountain.net

### மருத்துவக் குறிப்புகள்
* Coronavirus Disease 2019 (COVID-19) by *[[JAMA (journal)|JAMA]]*
* BMJ's Coronavirus (covid-19) Hub by the BMJ
* Novel Coronavirus Information Center by எல்செவியர்
* COVID-19 Resource Centre by *[[லேன்செட்]]*
* Coronavirus (COVID-19) Research Highlights by Springer Nature
* Coronavirus (Covid-19) by *[[The New England Journal of Medicine]]*
* Covid-19: Novel Coronavirus  by Wiley Publishing

### வழிகாட்டல்கள்
* 
* 
* 
* 
* 
* 


பகுப்பு:பொது உடல்நலவியல்
பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
கோலாலம்பூர் மாநகரத்தின் தமிழ்ப்பள்ளிகள்

மலேசியா; கோலாலம்பூர் கூட்டரசு மாநகரத்தில் 2020-ஆம் ஆண்டில், **15 தமிழ்ப்பள்ளிகள்** இருந்தன. மொத்தம் **3,443 மாணவர்கள்** கல்வி பயின்றனர். **335‬ ஆசிரியர்கள்** பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.

## கோலாலம்பூர் கூட்டரசு மாநகரத்தில் உள்ள தமிழ்ப்பள்ளிகளின் பட்டியல்

## மேற்கோள்கள்

## மேலும் காண்க
* மலாக்கா மாநிலத்தின் தமிழ்ப்பள்ளிகள்
* ஜொகூர் மாநிலத்தின் தமிழ்ப்பள்ளிகள்
* நெகிரி செம்பிலான் மாநிலத்தின் தமிழ்ப்பள்ளிகள்
* பகாங் மாநிலத்தின் தமிழ்ப்பள்ளிகள்
* பேராக் மாநிலத்தின் தமிழ்ப்பள்ளிகள்
* கெடா மாநிலத்தின் தமிழ்ப்பள்ளிகள்
* கிளாந்தான் மாநிலத்தின் தமிழ்ப்பள்ளிகள்
* பெர்லிஸ் மாநிலத்தின் தமிழ்ப்பள்ளிகள்
* பினாங்கு மாநிலத்தின் தமிழ்ப்பள்ளிகள்
* கோலாலம்பூர் மாநகரத்தின் தமிழ்ப்பள்ளிகள்

## வெளி இணைப்புகள்

பகுப்பு:மலேசியத் தமிழ்ப் பள்ளிகள்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பக்கர்வால்

**பக்கர்வால் மக்கள்** (**Bakarwal** or **Bakkarwal**, **Bakharwal**, **Bakrawala** and **Bakerwal**) குஜ்ஜர் மக்களின் உட்பிரிவாகும். பக்கர்வால் மக்கள் இந்தியாவில் ஜம்மு காஷ்மீர், லடாக், இமாச்சலப் பிரதேசம், உத்தராகண்டம், மற்றும் பாகிஸ்தானின் கைபர் பக்துன்வா மாகாணம், ஆப்கானித்தானின் நூரிஸ்தான் மாகாணம் மற்றும் குனர் மாகாணங்களின் இமயமலைப் பகுதிகளில் வாழ்கின்றனர். பெரும்பான்மையான பக்கர்வால் மக்கள் இசுலாமும் மற்றும் சிறுபான்மையாக இந்து சமயம் பயில்கின்றனர். இந்தியாவில் மட்டும் 1991-ஆம் ஆண்டில் பக்கர்வால் மக்களை பட்டியல் பழங்குடியினர் வகுப்பில் வைத்துள்ளனர்.இமயமலையின் பிர் பாஞ்சல் மலைத்தொடர் முதல் லடாக் வரை நாடோடி வாழ்க்கை நடத்தும் பக்கர்வால் மக்களின் முக்கியத் தொழில்  புல்வெளிகளில் ஆடுகள் மேய்ப்பதே ஆகும்.
## இதனையும் காண்க
* குஜ்ஜர்

## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
திரிபுரம் (இந்து தொன்மவியல்)

**திரிபுரம்** அல்லது **முப்புரம்** (**Tripura,**) என்பது வானத்தில் பறக்கும் வகையிலான கோட்டைகளுடன் கூடிய மூன்று நகரங்கள் ஆகும். இந்த நகரங்கள் இரும்பு, வெள்ளி மற்றும் தங்கத்திலானவைகள். இதனை நிறுவியவர் அசுரர் குல கட்டிடக் கலைஞராகிய மயன் ஆவார். இந்த திரிபுரங்களை ஆட்சி செய்வதர்கள் தாரகன் எனும் அசுரரின் மகன்களான தாரகாட்சன், கமலாட்சன், வித்யுன்மாலி ஆவார்.  இந்த அசுர சகோதர்கள் செய்த கொடுமைகளால்,  சிவபெருமான் இந்த அசுர சகோதரர்களையும், அவர்களின் திரிபுரங்களையும் எரித்ததால் திரிபுராந்தகர் எனப்போற்றப்பட்டார்.

## மேற்கோள்கள்

பகுப்பு:இந்து தொன்மவியல் இடங்கள்
பெல்லாரியின் வரலாறு

பெல்லாரியின் வரலாறு (*History of Bellary*) பல்லாரி எனவும் உச்சரிக்கப்படும் பெல்லாரி இந்தியாவின் கர்நாடக மாநிலத்திலுள்ள பெல்லாரி மாவட்டத்தின் ஒரு வரலாற்று நகரமாகும்.

## பல்லாரி பகுதியின் வரலாற்றுப் பெயர்கள்
* குந்தல தேசம்
: பல்லாரி ஒரு காலத்தில் குந்தல தேசம் (குந்தல நாடு)    அல்லது குந்தல விஷயா (குந்தல விஷயம்) (விஷய - ஒரு பிராந்தியப் பிரிவு அல்லது ஒரு இராச்சியத்தின் மாவட்டம்) என்றும் அழைக்கப்படும் ஒரு பகுதியின் ஒரு பகுதியாக இருந்தது. பல கல்வெட்டுகள் மேற்கு சாளுக்கியர்களை குந்தலா அல்லது கொண்டலாவின் ஆட்சியாளர்கள் என்று குறிப்பிடுகின்றன.  

* சிந்தாவடி
: மேலைக் கங்கர்களின் காலத்து தலக்காடு கல்வெட்டு, இன்றைய பல்லாரி, ஆவேரி, கதக் - பெட்டகேரி, தார்வாடு, கொப்பள், பாகல்கோட் மாவட்டங்களின் பகுதிகள் அல்லது முழுவதுமாக உள்ள ஒரு குறிப்பிட்ட சிந்தா பிரதேசத்தைப் பற்றி பேசுகிறது. யாதவர்கள்  கல்யாணி சாளுக்கியர்களின்  பல கல்வெட்டுகள் இந்த பகுதிகளை சிந்தாவடி அல்லது சிந்தாவடி-நாடு (சிந்தவாடி-1000) என்று குறிப்பிடுகின்றன.

* நொளம்பாவடி
: மேலைச் சாளுக்கியர்களின் ஆட்சியின் போது, பெல்லாரியைச் சுற்றியுள்ள பகுதிகள் *நொளம்பாவடியின்*  ஒரு பகுதியாக இருந்தது (நொளம்பாவடி 32000என குறிப்பிடப்படுகிறது), இதில் தற்போதைய பகுதிகளான Shivamogga, சித்ரதுர்கா, தாவண்கரே, பல்லாரி , அனந்தபூர் மாவட்டம் ஆகியவைகள் அடங்கும். மேலும், சில கல்வெட்டுகள் நொளம்பவாடி-நாடு குந்தல தேசத்தின் ஒரு பகுதியாக இருந்ததாக குறிப்பிடுகின்றன 

## காலவரிசை

* **[[புதிய கற்காலம்|கற்காலம்]]**    

: பெல்லாரியைச் சுற்றி ஏராளமான புதிய கற்கால தொல்லியல் தளங்கள் கண்டுபிடிக்கப்பட்டுள்ளன. நகரத்திற்கு மிக அருகில் உள்ள சில சாம்பல் மேடுகள், பெல்லாரி மாவட்டத்தில் உள்ள சங்கனகல்லு, புத்திஹால், குடிதினி, தெக்கலகோட்டை, கிரேகுட்டா, குப்கல், ராய்ச்சூர் மாவட்டத்தில் மஸ்கி ,அனந்தபுரம் மாவட்டத்தில் பால்வாய் & வேல்புமுடுகு ஆகியவை. இந்த சாம்பல் மேடுகள் புதிய கற்காலத்தைச் சேர்ந்த கால்நடை மேய்ப்பவர்களால் செய்யப்பட்ட சடங்குகளின் சாணம் குவிந்து எரிக்கப்பட்டது.
: 1,000 ஏக்கர் (4.0 கிமீ2) பரப்பளவில் பரந்து விரிந்துள்ள சங்கனக்கல்லு குடியிருப்பு, பெல்லாரியைச் சுற்றி அறியப்பட்ட மிகப் பெரிய புதிய கற்கால வளாகங்களில் ஒன்றாகும். 

## சான்றுகள்

## வெளி இணைப்புகள்
* Official Website of Bellary City Corporation
பகுப்பு:கர்நாடக வரலாறு
சாருக்

**சாருக்** என்பவர் 1405 முதல் 1447 வரை தைமூரியப் பேரரசை ஆண்ட ஆட்சியாளர் ஆவார். இவர் 20 ஆகஸ்ட் 1377 அன்று பிறந்து 13 மார்ச் 1447 அன்று இறந்தார்.

இவர் மத்திய ஆசிய மன்னனான தைமூரின் மகன் ஆவார். எனினும் இவர் தைமூரியப் பேரரசின் கிழக்குப் பகுதிகளை மட்டுமே ஆண்டார். மேற்குப் பகுதிகளை தைமூரின் இறப்பிற்குப் பிறகு மற்றவர்கள் பிடித்துக் கொண்டனர்.

பட்டுப் பாதையை தன் கட்டுப்பாட்டில் வைத்திருந்ததன் காரணமாக செல்வந்தர் ஆனார். இவரது தலைநகரம் ஹெராத் ஆகும்.

## உசாத்துணை

பகுப்பு:தைமூரியப் பேரரசர்கள்
பகுப்பு:1377 பிறப்புகள்
பகுப்பு:1447 இறப்புகள்
சான்டிரா மேசன்

**சான்டிரா மேசன்** (*Dame Sandra Prunella Mason*, QC; பிறப்பு: 17 சனவரி 1949), பார்படோசின் அரசியல்வாதியும், வழக்கறிஞரும், பார்படோசின் முதலாவது குடியரசுத் தலைவரும் ஆவார். இவர் 2018 முதல் 2021 வரை நாட்டின் 8-ஆவதும் கடைசியுமான ஆளுநராகப் பதவியில் இருந்தார். 2021 நவம்பர் 21 இல் பார்படோசு முடியாட்சியில் இருந்து குடியரசாக மாறியதை அடுத்து இவர் அந்நாட்டின் முதலாவது குடியரசுத் தலைவராகப் பதவி ஏற்றார்.

வழக்கறிஞரான சாண்டிரா மேசன், செயிண்ட் லூசியாவின் உயர் நீதிமன்ற நீதிபதியாகவும், மேன்முறையீட்டு நீதிமன்ற நீதிபதியாகவும் பதவியில் இருந்தார். பார்படோசின் சட்டவுரைஞர் குழாமின் முதலாவது பெண் ஆவார். 2018 இவர் பார்படோசின் 8-ஆவது ஆளுநராக நியமிக்கப்பட்டார்.

## மேற்கோள்கள்

## வெளி இணைப்புகள்
* Dame Sandra Prunella Mason, GCMG, D.A., Q.C., Governor-General of Barbados at the Government of Barbados's official site

பகுப்பு:1949 பிறப்புகள்
பகுப்பு:பெண் வழக்கறிஞர்கள்
பகுப்பு:நாட்டுத் தலைவிகள்
பகுப்பு:வாழும் மக்கள்
பகுப்பு:பார்படோசின் அரசியல்வாதிகள்
பகுப்பு:பெண் அரசியல்வாதிகள்
குலிகோமார்பா

**குலிகோமார்பா** (*Culicomorpha*) என்ற பெரும்வரிசையில் நிமட்டோசெர்கா உள்ளிட்ட கொசு, கருப்பு ஈ, மற்றும் பல அழிந்துபோன மற்றும் வாழும் பூச்சி குடும்பங்கள் உள்ளன.

## வகைப்பாடு
வாழும் குடும்பங்கள்

* பெரும்குடும்பம் குலிகோய்டியா
** டைக்சிடே- சிற்றீ
** கோரித்ரெலிடே- தவளை-சிற்றீ
** சாபோரிடே -பாண்டம் சிற்றீ
** குலுசிடே-கொசுக்கள்
* சூப்பர் குடும்பம் சிரோனோமைடியா
** தாமாலேடே-தனிச்சிற்றீ
** சிமுலிடே - கருப்பு ஈக்கள் மற்றும் எருமை ஈ
** செரடோபோகோனிடே -கடிசிறீசிரோனோமிடே -குருட்டுக் கொசு

அழிந்துபோன குடும்பங்கள்

* அசியோகாபோரிடே (சுராசிக் மேல்காலம்)
* அர்சிடெண்டிபெடிடே (மேல் ட்ரயாசிக்)
* புரோடென்டிபெடிடே (மத்திய ஜுராசிக்)
* மெசோபாண்டஸ்மாடிடே (மத்திய சுராசிக்)

பகுப்பு:கணுக்காலிகள்
மெலனோபாட்ராசசு

***மெலனோபாட்ராசசு*** (*Melanobatrachus*) என்பது மைக்ரோஹைலிடே குடும்பத்தில் உள்ள கூர்வாய்த் தவளைச் சிற்றினமாகும். **மெலனோபாட்ராசினே** என்ற துணைக் குடும்பத்தில் எஞ்சியிருக்கும் ஒரே பேரினம் இதுவாகும். இதில் ***மெலனோபாட்ராசசு இண்டிகசு*** என்ற ஒற்றை சிற்றினம் மட்டும் உள்ளது.இது  **இந்தியக் கருப்பு மைக்ரோஹைலிட் தவளை** என்றும் **மலபார் கருப்பு கூர்வாய்த்** தவளை என்றும் அழைக்கப்படுகிறது. இது இந்தியாவின் கேரளா மற்றும் தமிழ்நாடு மாநிலங்களில் மேற்குத் தொடர்ச்சி மலையின் தென் பகுதியில் உள்ள ஈரமான பசுமையான காடுகளில் காணப்படுகிறது. மேலும் இது ஆனைமலை, மூணாறு, பழனி மலைகள், பெரியார் புலிகள் காப்பகம் மற்றும் களக்காடு முண்டந்துறை புலிகள் காப்பகம் ஆகிய பகுதிகளிலும் காணப்படுவதாகக் கள ஆய்வுகள் தெரிவிக்கின்றது.

*மெலனோபாட்ராசசு இண்டிகசு* என்பது ஒரு அரிய தவளையாகும். இதனை 1997-ல் மீண்டும் களத்தில் கண்டுபிடித்தனர். இது இலை, பாறை மற்றும் ஈரமான பசுமையான வெப்பமண்டல காடுகளின் நிலப்பரப்புகளுக்கு மத்தியில் வாழ்கிறது. 

கடந்த காலங்களில் மெலனோபாட்ராசினே என்ற துணைக்குடும்பத்தின் இரண்டு ஆப்பிரிக்கப் பேரினங்கள் *கோலோபிராயேனி* பார்பர் & லவ்வரிட்ஜ், 1928 மற்றும் *பார்ஹோப்லோப்ரைனி*  பார்பர் & லவ்வரிட்ஜ், 1928 வைக்கப்பட்டன. ஆனால் இவை இப்போது கோப்லோபைரைனி துணைகுடும்பத்தில் வைக்கப்படுகின்றன.

*மெலனோபாட்ராசசு இண்டிகசு* என்பது பரிணாம ரீதியாக வேறுபட்ட மற்றும் உலகளவில் அழிந்து வரும் சிற்றினமாகும். இது பன்னாடு இயற்கைப் பாதுகாப்புச் சங்கத்தினால் இது "அருகிய இனம்" என வகைப்படுத்தப்பட்டுள்ளது. 

## மேற்கோள்கள்

## மேலும் படிக்க
* Biju, S.D. 2001. A synopsis to the frog fauna of the Western Ghats, India. Occasional Publication 1. ISCB. 1-24.
* Daltry, J.C. and Martin, G. 1997. Rediscovery of the black narrow-mouth frog *Melanobatrachus indicus* Beddome, 1878. Hamadryad 22(1):57-58.
* Dutta, S.K. 1997. Amphibians of India and Sri Lanka. Odyssey Publishing House. Bhubaneswar.
* Ishwar, N.M. 2000. *Melanobatrachus indicus* Beddome, 1878, resighted at the Anaimalai Hills, southern India. Hamadryad 25:50-51.
* Vasudevan, K. 1997. Rediscovery of the black microhylid *Melanobatrachus indicus* (Beddome, 1878). Journal of the Bombay Natural History Society 94:170-171.
* Vasudevan, K. 2000. An amazing frog from the Western Ghats. Biodiversity India 8-12:12.
* Nixon A M A and Bhupathy, S. 2007 Occurrence of *Melanobatrachus indicus* beddome 1878 in Mathikettan shola, Western Ghats. Journal of the Bombay Natural History Society 104:(1),105-6.

## வெளி இணைப்புகள்
* உலகளாவிய ஆம்பிபியன் மதிப்பீடு

பகுப்பு:தவளைகள்
அப்துல் லத்தீப் மிர்சா

**அப்துல் லத்தீப் மிர்சா** என்பவர் உலுக் பெக்கின் மூன்றாவது மகன் ஆவார்.

## வாழ்க்கை
இவர் பால்கின் ஆளுநராக நியமிக்கப்பட்டார். சாருக்கின் இறப்பிற்கு பிறகு ஹெராத்தை ஆக்கிரமித்தார்.

தனது தந்தைக்கு விசுவாசமானவராக தொடர்ந்து இருக்கவில்லை. சமர்கந்தை ஆட்சி செய்யும் பொறுப்புக்கு தன்னை கணக்கில் எடுத்துக் கொள்ளவில்லை என்பதற்காக தனது தந்தைக்கு எதிராக செயல்பட ஆரம்பித்தார். தனது தந்தையை தோற்கடித்தார்.

உலுக் பெக் சரண் அடைய முடிவு செய்தார். மெக்காவிற்கு புனித பயணம் செல்ல அவருக்கு மிர்சா அனுமதியளித்தார். எனினும் பயண வழியிலேயே மிர்சாவின் ஆணைப்படி உலுக் பெக் கொல்லப்பட்டார்.

இதன் காரணமாக இவருக்கு பதர்குஷ் என்ற பெயர் ஏற்பட்டது. இந்த பாரசீகச் சொல்லுக்குத் தந்தையைக் கொன்றவன் என்று பொருள். சில நாட்களுக்குப் பிறகு இவர் தன் சகோதரன் அப்துல் அசீசையும் கொல்லப்படுமாறு செய்தார்.

## இறப்பு
இவ்வாறாக இவர் ஆட்சிக்கு வந்தார். மத ஈடுபாடு அதிகமாக இருந்ததால் உள்ளூர் மதக் குழுக்களின் ஆதரவைப் பெற்றார். எனினும் இந்த ஆதரவு அமீர்கள் இவருக்கு எதிராக செய்த சதித் திட்டத்திலிருந்து இவரைக் காப்பாற்றவில்லை. இவரது ஆட்சி ஆறு மாதங்களுக்கு மட்டுமே நீடித்தது. இவருக்குப் பிறகு இவரது உறவினர் அப்துல்லா மிர்சா ஆட்சிக்கு வந்தார்.

## மேற்கோள்கள்

பகுப்பு:தைமூரியப் பேரரசர்கள்
பகுப்பு:1450 இறப்புகள்
கொத்தவால் சாவடி

**கொத்தவால் சாவடி** (*Kothawal Chavadi*) என்பது இந்திய ஒன்றியம், தமிழ்நாட்டின், சென்னையில் உள்ள ஒரு பகுதியாகும். இது  சென்னை ஜார்ஜ் டவுனை ஒட்டி நகரின் வடக்குப் பகுதியில் அமைந்துள்ளது. 1996 வரை, கொத்தவால் சாவடி ஆசியாவின் மிகப்பெரிய பழ மற்றும் காய்கறி சந்தையாக இருந்தது. அதன்பிறகு அந்த சந்தை கோயம்பேடுக்கு  மாற்றப்பட்டது.  

## குறிப்புகள்

பகுப்பு:சென்னை சுற்றுப் பகுதிகள்
எல். ஏ. கோவிந்தராகவ அய்யர்

திவான் பகதூர் **லால்பேட்டை அருணாசல கோவிந்தராகவ ஐயர்** (1867-1935) என்பவர் ஒரு இந்திய வழக்கறிஞர், இறையியலாளர், இந்திய விடுதலை செயற்பாட்டாளர், அரசியல்வாதி ஆவார்.

## ஆரம்ப வாழ்க்கை மற்றும் கல்வி
கோவிந்தராகவ அய்யர் சென்னை மாகாணத்தின் சித்தூரில்  பிறந்தார். கலைப் பிரிவில் பட்டம் பெற்ற இவர், சென்னை சட்டக் கல்லூரியில் சட்டம் பயின்றார் . கோவிந்தராகவ ஐயர், ஜனவரி 9, 1903 இல் சென்னை சட்டமன்றக் குழுவின் அதிகாரப்பூர்வமற்ற உறுப்பினரானார்.

1911 இல், கோவிந்தராகவ ஐயர் மதராசு உயர் நீதிமன்ற நீதிபதியாக நியமிக்கப்பட்டார். அப்பதவியில் 1911 முதல் 1931 வரை பணியாற்றினார். இவர்  மெட்ராஸ் மகாஜன சபையின் துணைத் தலைவராகவும் பணியாற்றினார். மற்றும் 1921 இல் தேசிய லிபரல் கூட்டமைப்பின் தலைவராக தேர்ந்தெடுக்கப்பட்டார். கோவிந்தராகவ ஐயர் 1911 முதல் 1918 வரை பச்சையப்பா கல்லூரியின் அறங்காவலர்களில் ஒருவராக பணியாற்றினார்.

## கௌரவங்கள்
கோவிந்தராகவ ஐயருக்கு 1906 ஆம் ஆண்டு *[[திவான் பகதூர்]]* என்ற பட்டம் வழங்கப்பட்டது.

## குறிப்புகள்

* 
பகுப்பு:1935 இறப்புகள்
பகுப்பு:1867 பிறப்புகள்
பகுப்பு:சென்னை உயர் நீதிமன்ற நீதிபதிகள்
அ. குமாரதுரை

**அருணாசலம் குமராதுரை** (25. மே, 1939 - 22 சனவரி 2019)  என்பவர் இலங்கையின் கிழக்கு மாகாணத்தின் திருகோணமலை மாவட்டத்தில் உள்ள ஒரு சிறிய கிராமமான குமாரபுரத்தை நிறுவியவர். இவர் மறைந்த  தமிழர் ஐக்கிய விடுதலை முன்னணியின் (TULF) திருகோணமலை மாவட்ட நாடாளுமன்ற உறுப்பினர் அ. தங்கதுரையின் தம்பி ஆவார்.

## வெளியீடுகள்

* இலக்கை அரசியல் வரலாறு - இழப்புகளும் பதிவுகளும், 2012.

## மேலும் பார்க்கவும்

* குமாரபுரம் படுகொலைகள்

## குறிப்புகள்
 

*  Trincomalee District in February 1996: Focusing on the Killiveddy Massacre, UTHR(J) Information Bulletin No.10, Date of Release: 2 March 1996

## வெளி இணைப்புகள்

* திருகோணமலையில் கொலையும் தமிழர் அவலமும்
பகுப்பு:2019 இறப்புகள்
பகுப்பு:1939 பிறப்புகள்
பகுப்பு:இலங்கைத் தமிழர்
பகுப்பு:இலங்கை இந்துக்கள்
குமாரபுரம் (திருகோணமலை)

thumb|குமாரபுரத்தின் படம் (10.06.2021)
**குமாரபுரம்** என்பது  இலங்கையின், திருகோணமலை மாவட்டத்தில் உள்ள ஒரு சிறிய கிராமம் ஆகும். இந்தக் கிராமம் 1981 இல் குமாரதுரை என்பவரால் நிறுவப்பட்டது. இதனால் இது அவர் பெயரால் அழைக்கப்படுகிறது. 1996ல் குமாரபுரம் படுகொலைகள் நடந்த இடம் இது.

## ஒளிப்படங்கள்

* குமாரபுரம் கிராமத்தின் படங்கள்

## குறிப்புகள்

*  Trincomalee District in February 1996: Focusing on the Killiveddy Massacre, UTHR(J) Information Bulletin No.10, Date of Release: 2 March 1996

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
தென் மண்டல ஆராய்ச்சி மையம் (மன்னவனூர்)

**தென் மண்டல ஆராய்ச்சி மையம்** (Southern Regional Research Centre ) என்பது மத்திய செம்மறி மற்றும் கம்பளி ஆராய்ச்சி நிறுவனத்தின் மண்டல நிறுவனமாகும். இது புது தில்லி, இந்திய வேளாண் ஆராய்ச்சிக் குழுமத்தின் முதன்மை நிறுவனமாகும். 

## வரலாறு
தென் மண்டல ஆராய்ச்சி நிறுவனம் இந்தியாவின், தமிழ்நாட்டில் கொடைக்கானல் அருகிலுள்ள மன்னவனூரில் 16 நவம்பர் 1965-ல் நிறுவப்பட்டது. இந்த மையம் 1965ஆம் ஆண்டு முன்னாள் விவசாய அமைச்சர் சி. சுப்பிரமணியத்தால் உருவாக்கப்பட்டது. இது கொடைக்கானலிலிருந்து 30 கி. மீ. தொலைவில் அமைந்துள்ளது. இந்த நிறுவனம் தமிழ்நாடு மற்றும் கேரளா ஆகிய இரு மாநிலங்களுக்கும் இந்திய வேளாண் ஆராய்ச்சிக் குழுமத்தின் கீழ் செயல்படும் விலங்கு அறிவியல் ஆராய்ச்சி நிலையமாகும். இது மன்னவனூர் கிராமத்தில்   பரப்பில்  உயரத்தில் புல்வெளிகளுடன் அமைந்துள்ளது.

இந்த நிறுவனத்தில் செம்மறி ஆடு மற்றும் முயல் கம்பளி மற்றும் இறைச்சிக்காக வளர்க்கப்படுகிறது. இதனுடன் அங்கோரா, சின்சில்லா வளர்க்கப்படுகின்றன.

இது பழனி மலையில் உயரமான புல்வெளிகளின் எஞ்சியிருக்கும் கடைசி பரந்த பகுதிகளுள் அமைந்துள்ளது. தைல மரம், வாட்டில் மற்றும் பிற தோட்டங்களால் சூழப்பட்டுள்ளது. புள்ளிமான், இந்தியக் காட்டெருது, செந்நாய், கடமான் உள்ளிட்ட பிற விலங்குகள் இந்த வளாகத்திற்கு வழக்கமான வரும் விலங்குகளாக உள்ளன. இங்கு இருக்கும் சிறிய ஏரியில் சாதாக் கெண்டை மீன், கண்ணாடி கெண்டை மீன் மற்றும் நீர்நாய்கள் உள்ளன.

## ஆராய்ச்சி
இம்மையத்தில் மேற்கொள்ளப்படும் ஆய்வுகள்

* செம்மறி மற்றும் முயல் உற்பத்தியின் அனைத்து அம்சங்களிலும் அடிப்படை மற்றும் பயன்பாட்டு ஆராய்ச்சி
* இறைச்சி மற்றும் நார்ச்சத்து தொழில்நுட்பங்களை மேம்படுத்துதல், மற்றும் தரப்படுத்துதல்.
* செம்மறி ஆடு மற்றும் முயல் உற்பத்தி மற்றும் பயன்பாடு 
* விவசாயிகள், கிராமப்புற கைவினைஞர்கள் மற்றும் மேம்பாட்டுப் பணியாளர்களுக்கு மேம்படுத்தப்பட்ட தொழில்நுட்பங்களைக் கற்றுத்தருதல்
* பரிந்துரை மற்றும் ஆலோசனை சேவைகளை வழங்குதல்.

## ஆராய்ச்சி இலக்கு
இம்மையத்தில் அறிவியல் ஆராய்ச்சி இலக்குகள்:
* கள நிலைமைகளில் கறிக்கோழி மற்றும் அங்கோர முயல்களின் செயல்திறன் மதிப்பீடு
* பாரத் மெரீனோ மற்றும் அவிகலின் ஆடுகளுக்கான செயல் விளக்கப் பிரிவு
* தொழில்நுட்ப பரிமாற்றத்திற்கான செயல்பாட்டு ஆராய்ச்சி திட்டம்

## மேற்கோள்கள்

## வெளி இணைப்புகள்

* மத்திய செம்மறி மற்றும் கம்பளி ஆராய்ச்சி நிறுவனம், தென் மண்டல ஆராய்ச்சி மையம், மன்னவனூர்
* ஹைகிங் கவுஞ்சி - குக்கால்
* CSWRI, Avikanagar, ராஜஸ்தான், இந்தியா http://www.cswri.res.in

பகுப்பு:இந்தியாவில் கால்நடை வளர்ப்பு
பகுப்பு:திண்டுக்கல் மாவட்டத்திலுள்ள ஆய்வு நிறுவனங்கள்
பகுப்பு:தமிழ்நாட்டில் கால்நடை வளர்ப்பு
பகுப்பு:இந்திய வேளாண்மை ஆய்வு நிலையங்கள்
மூன் நைட் (தொலைக்காட்சித் தொடர்)

**மூன் நைட்** () என்பது 2022 ஆம் ஆண்டு வெளியான அமெரிக்க நாட்டு அதிரடி மீநாயகன் தொலைக்காட்சி குறுந்தொடர் ஆகும். இந்த தொடர் மூன் நைட் என்ற மார்வெல் காமிக்சு கதாபாத்திரத்தை அடிப்படையாகக் கொண்டு டிஸ்னி+ ஓடிடி தளத்திற்காக ஜெரமி இசுலேட்டர் என்பவர் உருவாக்கியுள்ளார்.

இந்த தொடர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத்தின் ஒரு பகுதி ஆகும். அத்துடன் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.

நடிகர் ஆஸ்கர் ஐசக் என்பவர் மார்க் இசுபெக்டர் மற்றும் மூன் நைட் ஆகிய கதாபாத்திரத்தில் நடிக்கிறார். இந்தத் தொடர் ஆவணி 2019 இல் அறிவிக்கப்பட்டது, கார்த்திகை மாதத்தில் ஜெரமி இசுலேட்டர் பணியமர்த்தப்பட்டார். ஐப்பசி 2020 இல் தொடரின் நான்கு அத்தியாயங்களை இயக்குவதற்கு முகமது தியாப் பணியமர்த்தப்பட்டார், ஜஸ்டின் பென்சன் மற்றும் ஆரோன் மூர்ஹெட் ஆகிய இருவரும் தை 2021 இல் தொடரில் இணைந்து மற்ற இரண்டு அத்தியாயங்களையும் இயக்கினர், அந்த நேரத்தில் ஐசக் நடிப்பது உறுதி செய்யப்பட்டது. இந்த தொடரின் படப்பிடிப்பு சித்திரை 2021 இன் பிற்பகுதியில் தொடங்கப்பட்டது.

இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடராக 30 மார்ச் 2022 அன்று திரையிடப்பட்டது, மேலும் 4 மே அன்று ஆறு அத்தியாயங்களுடன் நிறைவடைந்தது. இந்தத் தொடர் நேர்மறையான விமர்சனங்களைப் பெற்றுள்ளது, குறிப்பாக ஐசக் மற்றும் ஹாக்கின் செயல்திறன் மற்றும் முந்தைய மார்வெல் திரைப் பிரபஞ்சத்தின் நிகழ்ச்சிகளுடன் ஒப்பிடுகையில் வித்தியாசம் மற்றும் தனித்திறமை  ஆகியவற்றிற்கு பாராட்டுகள் கிடைத்தன.

## மேற்கோள்கள்

## வெளிப்புற இணைப்புகள்
* 

பகுப்பு:2022 இல் தொடங்கிய தொலைக்காட்சி நிகழ்ச்சிகள்
பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:நாடகத் தொலைக்காட்சி தொடர்கள்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:சாகசத் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:தொலைக்காட்சி குறுந்தொடர்கள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
பகுப்பு:2022 இல் நிறைவடைந்த தொலைக்காட்சி நிகழ்ச்சிகள்
அருணாசல சீனிவாசன்

**அருணாசல சீனிவாசன்** (*Arunachala Sreenivasan*, 1909-1996) என்பவர் ஒரு இந்திய உணவு தொழில்நுட்பவியலாளர், ஊட்டச்சத்து அறிவியலாளர் ஆவார். இவர் மும்பையில் உள்ள  டாடா நினைவு மையத்தின் புற்றுநோய் ஆராய்ச்சி நிறுவனத்தின் இயக்குநராக இருந்தார். 1909 ஆம் ஆண்டு சூலை 13 ஆம் நாள்  சென்னை மாகாணத்தில் (தமிழ்நாடு) பிறந்து 1936 ஆம் ஆண்டு  மெட்ராஸ் பல்கலைக்கழகத்தில் அறிவியல் முனைவர் பட்டம் பெற்றார்.  பிறகு மத்திய உணவு தொழில்நுட்ப ஆராய்ச்சி நிறுவனத்தின் துணை இயக்குநர் (1959-64), உயிர் வேதியியல் தலைவர் போன்ற பல்வேறு பதவிகளை வகித்தார். மேலும்  பாபா அணு ஆராய்ச்சி மையத்தின் உணவு தொழில்நுட்பப் பிரிவு, (1964-71), அணுசக்தித் துறையின் ஆலோசகர், மற்றும் பாபா அணு ஆராய்ச்சி மையத்தில் எமரிட்டஸ் அறிவியலாளராக (1971-73) இருந்தார். 1975 இல் டாடா நினைவு மையத்தில் இருந்து ஓய்வு பெறார். மேலும் இவர்  இந்திய தேசிய அறிவியல் கழகத்தின் உறுப்பினராகத் தேர்ந்தெடுக்கப்பட்டார்.  இவரது ஆராய்ச்சி முடிவுகள்  பல கட்டுரைகள் மூலம் ஆவணப்படுத்தப்பட்டுள்ளன. அறிவியலுக்கான இவரது பங்களிப்புகளுக்காக, இந்திய அரசு, 1974 ஆம் ஆண்டு, இந்தியாவின் மூன்றாவது உயரிய குடிமகன் விருதான பத்ம பூசண் விருதை  அவருக்கு வழங்கியது. சீனிவாசன் 87. வயதில் 1996 சூலை 20 அன்று இறந்தார்.

## மேலும் பார்க்கவும்

* சென்னைப் பல்கலைக்கழக மேனாள் மாணவர்கள்: பட்டியல்

## குறிப்புகள்

பகுப்பு:1996 இறப்புகள்
பகுப்பு:1909 பிறப்புகள்
பகுப்பு:தமிழக அறிவியலாளர்கள்
பகுப்பு:பத்ம பூசண் விருது பெற்ற தமிழர்கள்
கயல் (தொலைக்காட்சித் தொடர்)

**கயல்** என்பது சன் தொலைக்காட்சியில் அக்டோபர் 25, 2021 ஆம் ஆண்டு முதல் திங்கள் முதல் சனிக்கிழமை வரை இரவு 11:00 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் விஷன் இந்தியா பிரைவேட் லிமிடெட் போன்ற நிறுவனங்கள் இணைந்து தயாரிக்க, சைத்ரா ரெட்டி மற்றும் சஞ்சீவ் கார்த்திக் ஆகியோர் முதன்மைக் கதாபாத்திரத்தில் நடிக்க, பி.செல்வம் என்பவர் இத்தொடரை இயக்கியுள்ளார்.

இது தந்தையை இழந்த குடும்பத்தின் அணைத்து குடும்ப பொறுப்புகளையும் சுமக்கும் கயல் என்ற பெண்ணை மையப்படுத்தி எழும் பிரச்சனைகளையும் நிகழ்வுகளையும் மையாக கொண்டு உருவாக்கப்பட்டுள்ளது.

## மேற்கோள்கள்

 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
கோரையாறு (திருநெல்வேலி)

**கோரையாறு** என்பது இந்தியாவின் தமிழ்நாடு மாநிலத்தில் உள்ள திருநெல்வேலி மாவட்டத்தில் உள்ள அம்பாசமுத்திரம் வட்டத்தில் பாயும் ஓர் ஆறு ஆகும். இது திருநெல்வேலி மற்றும் தூத்துக்குடி மாவட்டங்களில் பாயும் தாமிரபரணி ஆற்றின் வலது கரையோர துணை நதியாகும். இது மேற்குத் தொடர்ச்சி மலையின் கிழக்குப் பகுதியில் உருவாகும் சிறிய வடக்கு கோரையாறு மற்றும் தெற்கு கோரையாறு இணைந்து உருவாகிறது. இந்த ஆற்றின் மொத்த நீளம்  ஆகும். கன்னடியன் அணைக்கட்டின் மேற்புறத்தில் வெள்ளங்குளி கிராமத்திற்கு அருகில் உள்ள கன்னடியன் கால்வாயில் இந்த கலக்கின்றது. இந்த வாய்க்கால் அணைக்கட்டைக் கடந்து தாமிரபரணி கீழ்நிலையிலும் அணையின் கிழக்கிலும் இணைகிறது. இதன் போக்கில் வண்டல் ஓடை, எலுமிச்சையாறு மற்றும் கொப்பரையாறு ஆகிய மூன்று துணை ஆறுகள் இணைகின்றன. கோரையாரின் வடிகால் படுகை  ஆகும். இந்த ஆற்றில் அதிகபட்சமாக 12000 கன அடி நீர் வெளியேறியது குறிப்பிடப்படுகிறது.

## மேலும் பார்க்கவும்
தமிழக ஆறுகளின் பட்டியல்

## மேற்கோள்கள்

பகுப்பு:திருநெல்வேலி மாவட்ட ஆறுகள்
காந்தி மண்டேலா விருதுகள்

**காந்தி மண்டேலா விருதுகள்** (*Gandhi Mandela Awards*), காந்தீயம் மற்றும் நெல்சன் மண்டேலாவின் கொள்கைகள், சமூக சேவை மற்றும் சமூக மேம்பாடு (ஆசியா மற்றும் ஆப்பிரிக்க நாடுகளில்) ஆகியவற்றை ஊக்குவிப்பதற்காக வழங்கப்படும் மதிப்புமிக்க பன்னாடு விருது ஆகும்.

## உருவாக்கம்
மதிப்புமிகு காந்தி மண்டேலா அமைதி விருதாளர்களை நீதிபதி கொ. கோ.பாலகிருஷ்ணன் (தேசிய மனித உரிமைக் கழகம் இந்தியாவின் முன்னாள் தலைவர்) உள்ளிட்ட உயர்மட்ட அரசியலமைப்பு நடுவர் குழு உறுப்பினர்கள் தேர்ந்தெடுக்கின்றனர். இந்தியாவின் நீதிபதி தீபக் மிஸ்ரா (இந்தியாவின் முன்னாள் தலைமை நீதிபதி), நீதிபதி கேதர் நாத் உபாத்யாய் (நேபாளத்தின் முன்னாள் தலைமை நீதிபதி & நேபாள தேசிய மனித உரிமைக் கழக முன்னாள் தலைவர்), நீதிபதி எம். டி. தபசுல் இசுலாம் (நேபாளத்தின் முன்னாள் தலைமை நீதிபதி), நீதியரசர் ஜஸ்டிசு கியான் சுதா மிஸ்ரா (இந்தியாவின் முன்னாள் நீதிபதி உச்ச நீதிமன்றம்) ஆகியோரால் 2019-ல் "காந்தி மண்டேலா அறக்கட்டளை" மூலம் இந்தப் பரிசு நிறுவப்பட்டது.

இந்த விருது ஆண்டுதோறும் வழங்கப்படுகிறது. விருதுக்கான விண்ணப்பங்களை ஆசிய மற்றும் ஆப்பிரிக்க நாடுகளின் பிரதமர் அல்லது குடியரசுத் தலைவர் ஆகியோர் உள்ளடக்கிய குழு வரவேற்கிறது.

மகாத்மா காந்தியும் நெல்சன் மண்டேலாவும் 20ஆம் நூற்றாண்டின் முன்மாதிரியான இனவெறி எதிர்ப்பு மற்றும் காலனித்துவ எதிர்ப்புத் தலைவர்கள். இருவரும் அந்தந்த நாடுகளில் தந்தையாக அறியப்படுகிறார்கள். இருவரும் தங்கள் நாட்டு மக்களாட்சியினை வடிவமைக்க உதவினார்கள். காந்தி மண்டேலா விருது இரண்டு பெரிய மனிதர்களின் பாரம்பரியத்தைச் செயல்படுத்துபவர்களை நினைவுபடுத்துகிறது.

## விருது நடுவர்கள்

* நீதிபதி கே.ஜி.பாலகிருஷ்ணன் (இந்தியாவின் முன்னாள் தலைமை நீதிபதி மற்றும் மனித உரிமைகள் ஆணையம் இந்தியாவின் முன்னாள் தலைவர்).
* நீதிபதி தீபக் மிஸ்ரா (இந்தியாவின் முன்னாள் தலைமை நீதிபதி)
* நீதிபதி கேதார் நாத் உபாத்யாய் (நேபாளத்தின் முன்னாள் தலைமை நீதிபதி & நேபாளத்தின் மனித உரிமைகள் ஆணையம் முன்னாள் தலைவர்)
* நீதிபதி எம். டி. தபசுல் இசுலாம் (நேபாளத்தின் முன்னாள் தலைமை நீதிபதி)
* நீதிபதி கியான் சுதா மிஸ்ரா (இந்திய உச்ச நீதிமன்றத்தின் முன்னாள் நீதிபதி)

## முதலாவது விருதின் பரிந்துரைகள்

* நேபாள பிரதமர் கட்கா பிரசாத் சர்மா ஒலி
* ஜாம்பியாவின் முதல் குடியரசுத் தலைவர் & தந்தை கென்னத் கவுண்டா
* வங்கதேசத்தின் முதல் ஜனாதிபதி மற்றும் தந்தை மறைந்த சேக் முஜிபுர் ரகுமான்
* இலங்கையின் முதல் ஜனாதிபதி மற்றும் தந்தை மறைந்த டி. எஸ். சேனநாயக்க
* இந்தியாவின் முன்னாள் துணைப் பிரதமர் லால் கிருஷ்ண அத்வானி
* ஐக்கிய அமீரகம்
* புருண்டி குடியரசின் முதல் பெண்மணி டெனிஸ் புகுமி நுகுருஞ்சிசா
* காங்கோ ஜனநாயகக் குடியரசின் தலைவர் திரு. பெலிக்ஸ் சிசெகெடி
* டோகோவின் பிரதமர் திரு. கோமி செலோம் கிளாசோ
* காங்கோ குடியரசின் தூதர் திரு. ஆண்ட்ரி போக்

## மேற்கோள்கள்

பகுப்பு:அமைதிப் பரிசுகள்
பகுப்பு:காந்தியம்
பகுப்பு:இந்திய விருதுகள்
நாமதேவன் அருணாசலம்

**நாமதேவன் த / பெ அருணாசலம்** (பிறப்பு 26 சூலை 1996 இல் சிலாங்கூர் ) என்பவர் ஒரு மலேசிய  கால்பந்து வீரர் ஆவார். இவர் சிலாங்கூர் உள்ள மலேசியா சூப்பர் லீக்கில் ஒரு தடுப்பாட்ட வீரர் ஆவார்.

## விளையாட்டு வாழ்க்கை

### சிலாங்கூர்
நாமதேவன் 2016 இல் முதல் அணியில் தேர்வாவதற்கு முன்பு சிலாங்கூர் இளைஞர் விளையாட்டு அணியில்  கால்பந்து வாழ்க்கையைத் தொடங்கினார். 22 அக்டோபர் 2016 அன்று, ஷா ஆலம் விளையாட்டரங்கத்தில் ஜொகூர் தாருல் தாஜிமிடம் 1-2 என்ற கணக்கில் தோல்வியடைந்த சிலாங்கூர் அணிக்காக நாமதேவன்  அறிமுகமானார்.

## தொழில் புள்ளிவிவரங்கள்

### சங்கம்

1 ஏ.எப்.எஸ் கோப்பை மற்றும் ஏ.எப்.சி சாம்பியன்ஸ் லீக் ஆகியவை அடங்கும்.

## குறிப்புகள்

## வெளி இணைப்புகள்

* FA சிலாங்கூரில் அருணாசலம் நாமதேவன் 
* Arunasalam Namathevan

பகுப்பு:தமிழ் விளையாட்டு வீரர்கள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:மலேசியத் தமிழர்
ஜே. என். ஆறுமுகம்

**ஜோசப் நல்லையா ஆறுமுகம்**  (பிறப்பு 23 பெப்ரவரி 1896) என்பவர் ஒரு முன்னணி இலங்கை தமிழ் குடிமைப்பணி அதிகாரியாவார்.

## ஆரம்ப கால வாழ்க்கை
ஆறுமுகம் 1896 பெப்ரவரி 23 அன்று  பிறந்தார். இவர் வட இலங்கையில் பருத்தித்துறைக்கு அருகில் உள்ள கட்கோவளத்தைச் சேர்ந்தவர். யாழ்ப்பாணம் மத்திய கல்லூரியில் கல்வி கற்றார். பின்னர் இலங்கை தொழில்நுட்பக் கல்லூரியில் அறிவியல் பயின்றார். அறிவியல் இடையே தேர்வில் தேர்ச்சி பெற்ற பிறகு கல்வி உதவித்தொகையில் இங்கிலாந்து சென்றார். அங்கு, 1921 திசம்பரில், இவர் இலங்கை குடிமைப் பணியில் சேர்ந்தார்.

ஆறுமுகம் முத்துகுமாரின் மகளை மணந்தார், அவர் இறந்த பிறகு லில்லி செல்லையாவை மணந்தார்.

## தொழில்
ஆறுமுகம் இலங்கையில் பல குடிமைப் பணி பதவிகளை வகித்தார். மேலும் கொழும்பில் ஒரு முன்னணி நீதவானாகவும் இருந்தார். இவர் 1941 இல் பெட்ரோல் கட்டுப்பாட்டாளராகவும், 1946 இல் மோட்டார் போக்குவரத்து ஆணையராகவும் இருந்தார். பின்னர் அவர் போக்குவரத்து மற்றும் பணிகள் அமைச்சகத்தின் நிரந்தர செயலாளராக இருந்தார்.

1951 புத்தாண்டு மரியாதை நிகழ்வின்போது ஆறுமுகம் பிரித்தானிய பேரரசின் கட்டளைத் தளபதி என்ற கௌரவத்தைப் பெற்றார்.

## இறப்பு
பணி ஓய்வுக்குப் பிறகு 1960களில் ஆறுமுகம் இறந்தார்.

## ஜோசப் நல்லையா ஆறுமுகம் நினைவு விருது
1986 ஆம் ஆண்டு ஆறுமுகத்தின் மனைவி,  கொழும்பு பல்கலைக்கழகத்தில் அறிவியல் மாணவர்களுக்கான புலமைப்பரிசில்களை வழங்குவதற்காக ஒரு அறக்கட்டளையை நிறுவினார்.

## குறிப்புகள்

பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:1896 பிறப்புகள்
பகுப்பு:இறந்த ஆண்டு குறிப்பிடப்படவில்லை
பகுப்பு:இலங்கையின் வட மாகாண நபர்கள்
வாட்லர் அமைதிப் பரிசு

**வாட்லர் அமைதிப் பரிசு** (*Wateler Peace Prize*) இடச்சு கார்னகி அறக்கட்டளையால் ஆண்டுதோறும் உலக அளவில் வழங்கப்படும் அமைதிப் பரிசாகும். இந்தப் பரிசானது தனது தோட்டத்தை இடச்சு அரசுக்கு உயில் எழுதி வழங்கிய ஜே. ஜி. டி வாட்லர் நினைவாக அவர் இறந்த 22 ஜூலை 1927-ல்  பெயரிடப்பட்டது. அமைதிக்காக தங்களை அர்ப்பணித்துச் சிறந்தவர்களாக ஆக்கிக் கொண்டவர்களுக்கா இந்தப் பரிசு வழங்கப்படுகிறது.

## பரிசு பெற்றவர்கள்

## மேலும் பார்க்கவும்
* அமைதிக்கான நோபல் பரிசு
* காந்தி அமைதிப் பரிசு
* இந்திரா காந்தி அமைதிப் பரிசு
* ரமோன் மக்சேசே விருது

## மேற்கோள்கள்

பகுப்பு:அமைதிப் பரிசுகள்
சுப்பையா அருணாசலம்

**சுப்பையா அருணாசலம்** (பிறப்பு 1941) என்பவர் ஒரு சென்னை, இந்தியாவை தளமாகக் கொண்ட தகவல் ஆலோசகர் ஆவார், அவர் வளரும் நாடுகளில் கல்வி இதழ்களுக்கான திறந்த அணுகலுக்கு ஆதரவான பரப்புரைகளுக்கு பெயர் பெற்றவர். இவர் எம் எஸ் சுவாமிநாதன் ஆராய்ச்சி அறக்கட்டளையுடன் தொடர்புடையவர்.

## தொழில்
மூன்று தசாப்தங்களுக்கும் மேலாக இந்திய கல்வி மற்றும் அறிவார்ந்த சமூகங்களுடன் இணைந்த அருணாசலம், இந்தியன் ஜர்னல் ஆஃப் டெக்னாலஜி, ஜர்னல் ஆஃப் சயின்டிஃபிக் & இன்டஸ்ட்ரியல் ரிசர்ச், இந்தியன் ஜர்னல் ஆஃப் கெமிஸ்ட்ரி, இந்திய அறிவியல் கழகம், பிரமனா போன்ற அறிவியல் இதழ்களின் ஆசிரியர் பதவிகளை வகித்துள்ளார்.

ஒரு நேர்காணலில், அருணாச்சலம் தனது வாழ்க்கையைப் பற்றி விவரித்தார்: "நான் வேதியியல் மாணவனாக இருந்தேன், 1963 இல் அண்ணாமலைப் பல்கலைக்கழகத்தில் வேதியியலில் முதுகலைப் பட்டம் பெற்ற பிறகு, காரைக்குடியில் உள்ள மத்திய மின் வேதியியல் ஆராய்ச்சி மையத்தில் ஆராய்ச்சி உதவியாளராக வேலைக்குச் சேர்ந்தேன். நான் அங்கு 21 மாதங்கள் வேலை செய்தேன், எலக்ட்ரோபிளேட்டிங்கில் ஆராய்ச்சி செய்தேன்."

"1965 மேயில், நான் அறிவியல் மற்றும் தொழில்துறை ஆய்வு மன்றத்தின் (CSIR) வெளியீடுகள் மற்றும் தகவல் இயக்குநரகத்தில் தலையங்க உதவியாளராகப் பணியாற்றுவதற்காக, புது தில்லிக்குச் சென்றேன். பின்னர் 1969 இல், பெங்களூரில் உள்ள இந்திய அறிவியல் நிறுவனத்தில் (IISc) இயற்பியல் வேதியியல் ஆராய்ச்சியைத் தொடர மூன்றாண்டுகள் சென்றேன்."

அருணாசலம், தான் ஒருபோதும் தகவல் அறிவியலில் பாடம் எடுக்கவில்லை என்றும், ஆனால் "தகவல் அறிவியலின் சில அம்சங்களில் இயல்பாக திறமையை வளர்த்துக்கொண்டேன்."

1970 களில் இருந்து, இவர் ஜர்னல் ஆப் இன்பர்மேசன் சயின்ஸ் இதழ் (1979 இல் தொடங்கப்பட்டதிலிருந்து), சைண்டோமெட்ரிக்ஸ், பப்ளிக் அண்டர்ஸ்டாண்டிங் ஆப் சயின்ஸ், கரண்ட் சயின்ஸ்  போன்ற பத்திரிகைகளின் ஆசிரியர் குழுவில் இருந்தார்.

## மற்ற பாத்திரங்கள்
அறிவியல் எழுத்தாளர், வேதியியலில் ஆராய்ச்சியாளர், தகவல் அறிவியல் ஆசிரியர், நூலகர், இந்திய அறிவியல் அகாடமியின் நிர்வாகச் செயலர் மற்றும் அறிவியல் இதழ்களின் ஆசிரியர் குழுவின் உறுப்பினர் போன்ற பல்வேறு பாத்திரங்களிலும் இவர் வகித்துள்ளார். அண்மைய ஆண்டுகளில், இவர் எம். எஸ் சுவாமிநாதன் ஆராய்ச்சி அறக்கட்டளை மற்றும் வலைப்பின்னல் மற்றும் சமூக மையத்தில் (பெங்களூரு) சிறந்த சக உறுப்பினராக இருந்தார்.

## குறிப்புகள்

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்
கொக்கிலியாறு

**கொக்கிலியாறு** அல்லது **கொக்கிலி** **ஆறு** என்பது தமிழ்நாட்டின் பழனி மலையில் உற்பத்தியாகும் ஆறாகும். இதனுடைய நீளம்  ஆகும். இந்த ஆறு திண்டுக்கல் மாவட்டத்தில் திண்டுக்கல் அருகே கோவனாற்றில் கலக்கின்றது.

## மேற்கோள்கள்

பகுப்பு:தமிழக ஆறுகள்
வி. ஆறுமுகம் (மலேசிய அரசியல்வாதி)

**ஆறுமுகம் வெங்கடரகோ** என்பவர் ஒரு மலேசிய அரசியல்வாதி ஆவார். இவர் 2008 முதல் 2009 வரை புக்கிட் செலம்பாவ் தொகுதிக்கான கெடா மாநில சட்டமன்ற உறுப்பினராக இருந்தார்.

ஆறுமுகம் 2008 மலேசியப் பொதுத் தேர்தலில் சுயேச்சையாக தேர்ந்தெடுக்கப்பட்டார். பின்னர் உடனடியாக கடாரத்தின் புதிய பாக்காத்தான் ராக்யாட் கூட்டணி அரசாங்கத்தில் மக்கள் நீதிக் கட்சியில் சேர்ந்தார். கெடாவின் இந்திய சமூகத்தை மாநில அரசாங்கத்தில் பிரதிநிதித்துவப்படுத்தும்விதமாக இவர் நிர்வாகக் குழுவில் நியமிக்கப்பட்டார். இருப்பினும், பிப்ரவரி 2009 இல், ஆறுமுகம் நிர்வாகக் குழு மற்றும் மாநில சட்டமன்றத்தில் இருந்து ராஜினாமா செய்தார். இது இடைத் தேர்தலுக்கு காரணமாயிற்று.

அரசியலுக்கு வருவதற்கு முன், ஆறுமுகம் ராயல் மலேசியன் விமானப்படையில்  இருந்தார்.

## குறிப்புகள்

பகுப்பு:வாழும் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசியத் தமிழர்
கோமரங்கடவலை கல்வெட்டு

**கோமரங்கடவல கல்வெட்டு**, இலங்கை நாட்டின் கிழக்கு மாகாணத்தில் உள்ள திருகோணமலை மாவட்டத்தின் தலைமையிடமான திருக்கோணமலைக்கு 50 கிலோ மீட்டர் தொலைவில் அமைந்த கோமரங்கடவல பிரதேசத்தில் சனவரி, 2021-இல் கண்டுபிடிக்கப்பட்ட சோழர் காலத்திய சமசுகிருதம் கலந்த தமிழ் கல்வெட்டாகும். இதன் காலம் கிபி 13-ஆம் நூற்றாண்டிற்கு முற்பட்டதாகும். 

கோமரங்கடவல பாறைக் கல்வெட்டுக் குறிப்புகளின் படி, இங்கு  சிவலிங்கக் கோயில் இருந்ததை குறித்துள்ளது. தற்போது இச்சிவலிங்கம் கோயில் சிதைந்துள்ளது. ஆனால் ஆவுடையுடன் (இலிங்கத்தின் அடிப்பாகம்) கூடிய இலிங்கம் மட்டுமே உள்ளது. மேலும் சில சமசுகிருதச் சொற்களுடன், 22 வரிகளில் தமிழ் மொழியில் கோமரங்கடவல பாறைக் கல்வெட்டு கொண்டுள்ளது.இக்கல்வெட்டில் கிபி 1215-இல் பொலநறுவை இராச்சியத்தை வெற்றி கொண்டு ஆட்சி செய்த கலிங்க மாகன் எனக்குறிப்பிட்டுள்ளது. பொலநறுவை இராச்சியத்தில் நிசங்க மல்லன் ஆட்சியைத் தொடர்ந்து பல குழப்பங்களும், அயல்நாட்டுப் படையெடுப்புக்களும் ஏற்பட்டதைப் பாளி மற்றும் சிங்கள இலக்கியங்கள் குறிப்பிடுகிறது. இக்கல்வெட்டில் சில எழுத்துக்கள் மறைந்தும்/இல்லாதும்  22 வரிகள் கொண்டுள்ளது. அவைகள்:

## மேற்கோள்கள்

பகுப்பு:இலங்கைத் தமிழ்க் கல்வெட்டுகள்
பகுப்பு:திருகோணமலை மாவட்டம்
மைதிலி இராமசுவாமி

**மைதிலி இராமசுவாமி** (பிறப்பு 6 ஜூன் 1954) என்பவர் பெங்களூரில் உள்ள டாட்டா அடிப்படை ஆராய்ச்சிக் கழகத்தின் செயல்பாட்டுக் கணிதத்திற்கான மையத்தின் இந்தியக் கணிதவியலாளர் மற்றும் கணிதத் துறையின் பேராசிரியர் ஆவார். இவரது ஆராய்ச்சியில் செயல்பாட்டுப் பகுப்பாய்வு மற்றும் பகுதி வேறுபாடு சமன்பாடுகளின் கட்டுப்பாடு ஆகியவை அடங்கும்.

## கல்வி
மைதிலி மும்பைக்கு அருகில் உள்ள வங்கியாளர் குடும்பத்தில் பிறந்தார்.  குடும்பத்தினர் தொழில் காரணமாகக் குழந்தையாக இந்தியாவின் பிற பகுதிகளுக்கு அடிக்கடி சென்றார். கல்லூரி கல்வியினை மும்பையில் உள்ள பம்பாய் பல்கலைக்கழகத்தில் கணிதவியலில் கற்றார். முதுநிலை பட்டம்பெற்ற பின்னர், மைதிலி 1990-ல் பாரிஸில் உள்ள பியரி மற்றும் மேரி கியூரி பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை, *சுர் டெஸ் கேள்விகள் டி சிமெட்ரி டான்ஸ் டெஸ் ப்ராப்ளம்ஸ் எலிப்டிக்ஸ்* (*நீள்வட்ட சிக்கல்களில் சமச்சீர் கேள்விகள்*) ஹென்றி பெரெஸ்டிக்கி மேற்பார்வையில் தயார்செய்யப்பட்டது.

## அங்கீகாரம்
மைதிலி இராமசாமி 2004ஆம் ஆண்டு கர்நாடக மாநில அறிவியல் மற்றும் தொழில்நுட்ப குழுமத்தின் கல்பனா சாவ்லா விருதை வென்றார். இந்த விருது அறிவியல் மற்றும் தொழில்நுட்பத் துறையில் சாதனைகளுக்காக இளம் பெண் விஞ்ஞானிக்கு வழங்கப்படுகிறது. இவர் இந்திய அறிவியல் கழக உறுப்பினராக 2007-ல் தேர்ந்தெடுக்கப்பட்டார். இவர் 2016-2017 வர்ஜீனியா பலதொழில்நுட்பக் கழகத்தின்மைக்கேல் ரெனார்டியாவின் ஆய்வகத்தில் ஆய்வு மேற்கொள்ள ஆராய்ச்சி நிதிபெற்றார்.

## மேற்கோள்கள்

பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
பகுப்பு:1954 பிறப்புகள்
சீ-ஹல்க் (தொலைக்காட்சித் தொடர்)

**சீ-ஹல்க்** () என்பது 2022 ஆம் ஆண்டு வெளியான அமெரிக்க நாட்டு நகைச்சுவை சட்ட மீநாயகன் தொலைக்காட்சி தொடர் ஆகும். இந்த தொடர் சீ-ஹல்க் என்ற மார்வெல் காமிக்சு கதாபாத்திரத்தை அடிப்படையாகக் கொண்டு டிஸ்னி+ என்ற ஓடிடி தளத்திற்காக ஜெசிகா காவ் என்பவர் உருவாக்கியுள்ளார்.

இந்த தொடரை மார்வெல் திரைப் பிரபஞ்சத்தின் ஒரு பகுதியாக மார்வெல் ஸ்டுடியோஸ் என்ற நிறுவனம் தயாரித்துள்ளது. அத்துடன் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது.

நடிகை டாட்டியானா மஸ்லானி என்பவர் மார்க் இசுபெக்டர் மற்றும் சீ-ஹல்க் ஆகிய கதாபாத்திரத்தில் நடிக்க, இவருடன் இணைந்து மார்க் ருஃப்பால்லோ, டிம் ரோத், இஞ்சி கோன்சாகா, ரெனீ எலிஸ் கோல்ட்ஸ்பெர்ரி, ஜமீலா ஜெமீல் போன்ற பலர் நடித்துள்ளனர். இந்த தொடர் பற்றிய தகவல் ஆகஸ்ட் 2019 இல் அறிவிக்கப்பட்டது, நவம்பரில் ஜெசிகா காவ் பணியமர்த்தப்பட்டார். பின்னர் கேட் கொய்ரோ செப்டம்பர் 2020 இல் பல அத்தியாயங்களை இயக்க இணைந்தார், மேலும் நடிகை டாட்டியானா மஸ்லானி என்பவர் முதன்மைக் கதாபாத்திரத்தில் நடிக்க ஒப்பந்தம் செய்யப்பட்டார். அதைத் தொடர்ந்து டிசம்பரில் நடிகர்களான மார்க் ருஃப்பால்லோ மற்றும் டிம் ரோத் ஆகியோர் இணைந்தனர், மேலும் இயக்குனரான அனு வாலியா என்பவர் ஒருத்தி செய்யப்பட்டார். ஏப்ரல் 2021 நடுப்பகுதியில் லாஸ் ஏஞ்சலஸ் மற்றும் அட்லான்டாவில் படப்பிடிப்பு தொடங்கி ஆகஸ்ட் இறுதி வரை நீடித்தது.

இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடராக 18 ஆகஸ்ட் 2022 முதல் 13 அக்டோபர் வரை ஒளிபரப்பாகி, ஒன்பது அத்தியாயங்களுடன் நிறைவுபெற்றது. இந்தத் தொடர் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது, குறிப்பாக டாட்டியானா மஸ்லானின் நடிப்பிற்காக பாராட்டப்பட்டது, இருப்பினும் தொடரின் விசுவல் காட்சிகளுக்கு எதிர்மறையான விமர்சனம் பெற்றது.

## மேற்கோள்கள்

## வெளிப்புற இணைப்புகள்
* 

பகுப்பு:2022 இல் தொடங்கிய தொலைக்காட்சி நிகழ்ச்சிகள்
பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:அமெரிக்க நகைச்சுவை தொலைக்காட்சித் தொடர்கள்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:சாகசத் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
பகுப்பு:2022 இல் நிறைவடைந்த தொலைக்காட்சி நிகழ்ச்சிகள்
இருபுரோமோகுளோரோமெத்தேன்

**இருபுரோமோகுளோரோமெத்தேன்** (*Dibromochloromethane*) CHBr2Cl  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  நிறமற்றது முதல் மஞ்சள் நிறம் வரையிலான நிறம் கொண்ட இச்சேர்மம் எளிதில் தீப்பற்றாது. கனமான இச்சேர்மம் இனிப்பு மணம் கொண்டதாக உள்ளது. மீத்தேனின் நான்கு ஐதரசன்களில் மூன்று ஐதரசன்கள் ஆலசன்களால் இடப்பெயர்ச்சி செய்யப்பட்டிருப்பதால் இதை மூவாலோமெத்தேன் என்றும் கூறலாம்.  கடலில் கடற்பாசிகளால் சிறிய அளவுகளில் இருபுரோமோகுளோரோமெத்தேன் உற்பத்தி செய்யப்படுகிறது. 
## பயன்கள்
இருபுரோமோகுளோரோமெத்தேன் முன்னர் தீச்சுடர் தணிப்பியாகவும், வேதிப்பொருள்கள் தயாரிப்பில் ஓர் இடைநிலையாகவும் பயன்படுத்தப்பட்டது. இன்று இச்சேர்மம் ஓர் ஆய்வக வினையாக்கியாக மட்டுமே பயன்படுத்தப்படுகிறது. குளோரினுடன் இயற்கை  கரிமப் பொருட்கள் வினைபுரியும்போதும் தண்ணிரிலுள்ள புரோமைடு அயனிகளோடு வினைபுரியும்போதும்  இருபுரோமோகுளோரோமெத்தேன்   ஒரு தொற்றுநீக்க உடன் விளை பொருளுமாகவும் கருதப்படுகிறது. எனவே குளோரினேற்றம் அடைந்த குடிநீரில் பொதுவாக இச்சேர்மம் காணப்படுகிறது. அசைபோடும் விலங்குகளில் மீத்தேன் உற்பத்தியை 79% அளவுக்கு இதனால் குறைக்க இயலும்.      
## மேற்கோள்கள்

## வெளி இணைப்புகள்
* Dibromochlormethane in greenfacts.org glossary
* Dibromochloromethane toxicological review
* ToxFAQ for bromoform at ATSDR

பகுப்பு:புரோமோகுளோரோ ஆல்க்கேன்கள்